en en da nl ca da en de es da da da en da da da en ru da da da da nb ru da en en en da da en en da da da nb da de nb da da da da da da da da da da da da nl da en da da es nl da
Copenhagen Capacity tilslutter sig FN’s Global Compact | Copenhagen Capacity
18.8.2022 12:29:21 CEST | Copenhagen Capacity
Copenhagen Capacity har netop tilsluttet sig FN’s Global Compact og forpligter sig dermed til at arbejde endnu mere systematisk med bæredygtighed i fremtiden.
Den erhvervsdrivende fond, Copenhagen Capacity, som tiltrækker internationale virksomheder og investeringer til Østdanmark og talenter til dansk erhvervsliv, har i flere år arbejdet for at styrke bæredygtighedsindsatsen i sin egen organisation såvel som hos de mange virksomheder, som fonden hvert år tiltrækker til Østdanmark. Nu vil fonden øge indsatsen yderligere.
- I Copenhagen Capacity arbejder vi aktivt med at blive endnu mere bæredygtige. Det gør vi både i vores egen organisation, hvor vi - udover at sikre rettigheder for mennesker og miljø - også involverer medarbejderne i at sikre en bæredygtig tilgang i alt, hvad vi gør. Men også blandt de tusindvis af arbejdspladser, som vi årligt sikrer i hele Danmark. Som medlem af FN’s Global Compact bliver vi en del af et stort netværk af virksomheder og organisationer, der lige som os ønsker at inspirere hinanden og bidrage til en mere bæredygtig verden. Det kommer vi alle til at få gavn af, siger Asbjørn Overgaard, adm. direktør i Copenhagen Capacity.
Øget fokus på bæredygtighed betaler sig
Sidste år satte Copenhagen Capacity rekord med at sikre 1601 direkte jobs og 4.439 arbejdspladser, hvis man medregner afledte effekter. Denne jobrekord opnåede fonden, efter man få år forinden havde ændret strategi til i højere grad at fokusere på en række bæredygtige styrkepositioner og at tiltrække virksomheder til Østdanmark og arbejdskraft til danske virksomheder, som kan bidrage til landets bæredygtige økosystemer. Det viser, ifølge Copenhagen Capacity, at bæredygtighedsstrategien virker.
- I Copenhagen Capacity har det været en stor fordel at fokusere mere på bæredygtighed – blandt andet fordi det er en styrkeposition for vores region og vores land. Jeg kan derfor kun opfordre vores nuværende og fremtidige samarbejdspartnere til at satse endnu mere på bæredygtighed og gerne tilslutte sig FN’s Global Compact, så vi sammen kan bygge et endnu stærkere netværk og udbrede bæredygtighedsdagsordenen, afslutter Copenhagen Capacity’s adm. direktør.
Om FN’s Global Compact
FN’s Global Compact er verdens største frivillige initiativ for ansvarlige virksomheder og sætter en fælles ramme for kommunikationen om virksomheders fremskridt og engagement inden for ansvarlig virksomhedsledelse. Global Compact Network Denmark (GCDK) er det lokale netværk for danske virksomheder og organisationer, der har tilsluttet sig FN’s Global Compact. Med afsæt i Global Compacts Ti Principper og de 17 verdensmål arbejder vi for at inspirere og facilitere danske virksomheders arbejde med samfundsansvar, som værdiskabende for både forretningen og samfundet. Vores opgave er at facilitere videndeling mellem de danske Global Compact-medlemmer og give dem inspiration og værktøjer på deres rejse og i arbejdet med bæredygtighed.
Asbjørn OvergaardBæredygtighedCopenhagen CapacityErhvervErhvervsfremmeFNFN's global CompactGlobal CompactSDGUN Global Compact
Mikkel LauritzenPresse- og kommunikationsansvarlig
Global Compacts DK hjemmeside
Pressefotos af adm. dir. Asbjørn Overgaard
Information om Copenhagen Capacity
Copenhagen Capacity tiltrækker internationale virksomheder og investeringer til Østdanmark og talenter til dansk erhvervsliv. Målet er i endnu højere grad at gøre metropolregionen til en løftestang for hele Danmarks bæredygtige vækst. Vores arbejde udføres ved at udvikle og markedsføre regionens styrkepositioner i tæt samarbejde med relevante aktører og virksomheder. Copenhagen Capacity er en not for-profit erhvervsdrivende fond, der er finansieret af såvel offentlige aktører som private fonde og virksomheder.
Følg pressemeddelelser fra Copenhagen Capacity
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Copenhagen Capacity
Choose Europe - nyt samarbejde mellem 14 byer og regioner i Europa29.9.2022 16:00:00 CEST | Pressemeddelelse
Europæiske byer og regioner går sammen om at tiltrække investeringer for at skabe bæredygtig vækst
Copenhagen Capacity skal sikre kompetencer til et grønt Danmark26.9.2022 16:37:29 CEST | Pressemeddelelse
Den grønne omstilling kommer til at kræve op mod 50.000 - 100.000 ekstra ansatte frem mod 2030, og der er rift om de rette kompetencer. Derfor har Copenhagen Capacity med 37 partnere ansøgt og netop fået tildelt projektet ”Kompetencer til et grønt Danmark”.
Tysk start-up-virksomhed vil gøre danske byer mere bæredygtige26.9.2022 09:09:16 CEST | Pressemeddelelse
Den tyske virksomhed BABLE Smart Cities har netop etableret deres nordisk-baltiske hovedkontor i København.
Innovativ norsk virksomhed vil sikre bedre vand til danskerne8.9.2022 09:34:18 CEST | Pressemeddelelse
Norske InfoTiles’ løsninger giver indsigt i vores vigtigste naturressource, nemlig vores vand.
Copenhagen Goodwill Ambassadors overrækker ny pris til foreningen Fair og Fornuftig23.8.2022 22:13:29 CEST | Pressemeddelelse
Copenhagen Goodwill Ambassadors er et netværk af ca. 50 højtplacerede danske erhvervsfolk i udlandet, som i denne uge er samlet til deres traditionelle årsmøde i København.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022